O baverán septentrional (en baverán Nordboarisch) ye un dialecto d'o idioma baverán, chunto con o baverán central y o baverán meridional. Iste dialecto se charra prencipalment en l'Alto Palatinato, encara que a suya capital, a ciudat de Ratisbona, ye un aria de parla central seguntes una enqüesta lingüistica d'a decada de 1980. D'alcuerdo con a mesma enqüesta, o baverán septentrional tamién se charra en l'Alta Franconia, asinas como en zonas de l'Alta y a Baixa Bavera y as arias d'arredol d'Eichstätt y Kelheim. Quan se fació a enqüesta encara remaniban bells poquetz parlants en a Republica Checa, mas que mas concentraus arredol d'as localidatz d'Aš y Železná Ruda, pero considerando o tiempo que ha pasau dende alavez ye probable que o dialecto ya s'haiga extinguiu en ixas zonas. Si encara existise astí podría incluyir-se aintro d'o ostegerländische Dialektgruppe. Ethnologue diz que en 2005 bi heba 9.000 parladors de baverán en a Republica Checa, encara que no especifica si istos son parladors d'a variedat septentrional.